**Siv Gamnes** er en norsk sexolog, hypnoterapeut, soneterapeut og forfatter, født 19. november 1964 i Oslo og oppvokst i Kirkenes. Hun ble utdannet sykepleier ved Røde Kors sykepleierhøgskole i Drammen (1984-1987).

Gamnes studerte sexologi ved Universitetet i Agder (2001-2003) og er godkjent spesialist i sexologisk rådgiving – NACS (Nordic Association for Clinical Sexology). Hun ble uteksaminert i det første kullet på den da nye sexologiutdanningen, etablert og undervist av Esben Esther Pirelli Benestad og Elsa Almås.

Hun er også utdannet innen refleksologi (soneterapi) ved Axelsons i Oslo, og hypnoterapeut ved Hypnoseakademiet i Oslo. 

I over 20 år jobbet Gamnes med fagområdet seksuell og reproduktiv helse ved Sex og samfunn (tidligere Klinikk for seksuell opplysning). De siste 10 årene var hun daglig leder ved senteret, der hun blant annet ledet prosessen med navneendring og organisasjonsendring fra en frittstående organisasjon til stiftelse. Hun var også redaktør for gjentatte revideringer av senterets Metodebok.

Gamnes har skrevet om seksualitet i fagbok for sykepleierutdanningen 

og har vært konsulent for en rekke bøker og prosjekter innen fagområdet seksualitet. 

Hun blir svært ofte benyttet som fagperson av aviser, radio og tv, når temaet er seksualitet.



Gamnes har vært en pådriver for at barn allerede på barnehagestadiet skal lære om seksualitet, og har blitt både hyllet og kritisert for dette standpunktet.


Hun har gått i bresjen for å kombinere sexologi, hypnoterapi og reflexologi i sin behandling av pasienter, ut i fra tanken å behandle mennesket helhetlig, og ikke stykkevis og delt.

Siv Gamnes har i dag egen praksis som sexolog, hypnoterapeut og soneterapeut, i tillegg til blogg

og spørrespalte

på Nettavisen

Referanser
----------

1. ↑  «Metodebok for sexuell helse, Sex og samfunn». Sex og samfunn. Besøkt 20. august 2017.
2. ↑  «Grunnleggende sykepleie Bind 2, 3. utg. Kapittel 18». Gyldendal. 2016. Besøkt 20. august 2017. [*død lenke*]
3. ↑  «Om sykdom og samliv på God Morgen Norge». TV2. Besøkt 20. august 2017.
4. ↑  «Om kondombruk på Nyhetsmorgen». NRK. 14. oktober 2015. Besøkt 20. august 2017.
5. ↑  «Om sexavhengighet». NRK P3. 26. februar 2015. Besøkt 20. august 2017.
6. ↑  «Hvordan livet EGENTLIG blir når man får barn». VG. 14. mars 2016. Besøkt 20. august 2017.
7. ↑  «Samsoving kan være en trussel for parforholdet». VG. 20. januar 2016. Besøkt 20. august 2017.
8. ↑  «Har du sex uten at du egentlig har lyst?». Dagbladet. 27. september 2014. Besøkt 20. august 2017.
9. ↑  «Seksualundervisning bør begynne i barnehagen». VG. 13. juni 2014. Besøkt 20. august 2017.
10. ↑  «Tidlig debut». VG blogg. 2. mars 2006. Arkivert fra originalen 23. august 2017. Besøkt 20. august 2017.
11. ↑  «Barnehagen - første sexualsosialisering». Nakenkultur. 26. januar 2010. Arkivert fra originalen 23. august 2017. Besøkt 20. august 2017.
12. ↑  «Soneterapi og sexologi? Seriøst!». Nettavisen blogg. 18. november 2016. Arkivert fra originalen 23. august 2017. Besøkt 20. august 2017.
13. ↑  «Blogg». Nettavisen. Arkivert fra originalen 23. august 2017. Besøkt 20. august 2017.
14. ↑  «Spørrespalte». Nettavisen. Arkivert fra originalen 23. august 2017. Besøkt 20. august 2017.

Eksterne lenker
---------------

* Siv Gamnes offisiell nettside
* Bloggen til Siv Gamnes

|  |  |
| --- | --- |
| Oppslagsverk/autoritetsdata | VIAF **·** ISNI
 |